Id-Direttiva tal-Kunsill 98/11/KE tas-27 ta’ Jannar 1998 li timplimenta d-Direttiva tal-Kunsill 92/75/KEE fir-rigward tat-tikketti għall-enerġija ta’ lampi tad-darTest b’rilevanza għaż-ŻEE



Official Journal L 071 , 10/03/1998 P. 0001 - 0008

CS.ES Chapter 13 Volume 020 P. 103 - 110

ET.ES Chapter 13 Volume 020 P. 103 - 110

HU.ES Chapter 13 Volume 020 P. 103 - 110

LT.ES Chapter 13 Volume 020 P. 103 - 110

LV.ES Chapter 13 Volume 020 P. 103 - 110

MT.ES Chapter 13 Volume 020 P. 103 - 110

PL.ES Chapter 13 Volume 020 P. 103 - 110

SK.ES Chapter 13 Volume 020 P. 103 - 110

SL.ES Chapter 13 Volume 020 P. 103 - 110



Id-Direttiva tal-Kunsill 98/11/KE tas-27 ta’ Jannar 1998 li timplimenta d-Direttiva tal-Kunsill 92/75/KEE fir-rigward tat-tikketti għall-enerġija ta’ lampi tad-dar (Test b’rilevanza għaż-ŻEE) Il-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 92/75/KEE tat-22 ta’ Settembru 1992 dwar l-indikazzjoni permezz ta’ tikketti u informazzjoni standard tal-prodott dwar il-konsum ta’ enerġija u ta’ riżorsi oħra minn apparat tad-dar [1], u b’mod partikolari l-Artikoli 9 u 12 tagħha, Billi skond id-Direttiva 92/75/KEE, il-Kummissjoni għandha tadotta direttivi implimentattivi fir-rigward ta’ apparat tad-dar inklużi sorsi tad-dawl (lampi); Billi l-użu ta’ l-elettriku mil-lampi huwa parti sinnifikanti mid-domanda totali ta’ l-elettriku tal-Komunità; billi l-għan għal tnaqqis fl-użu ta’ enerġija mil-lampi huwa sostanzjali; Billi l-Komunità, filwaqt li tikkonferma l-interess tagħha f’sistema ta’ standardizzazzjoni internazzjonali li kapaċi tipproduċi livelli li huma fil-fatt użati mill-isħab kollha fil-kummerċ internazzjonali u li tħares il-ħtiġiet tal-politika tal-Komunità, tistieden lill-organizzazzjonijiet ta’ l-istandards Ewropej biex ikomplu fil-kooperazzjoni tagħhom ma’ organizzazzjonijiet ta’ standards internazzjonali; Billi l-Kumitat Ewropew għall-Istandardizzazzjoni (CEN) u l-Kumitat Ewropew għall-Istandardizzazzjoni Elettroteknika (Cenelec) huma l-korpi rikonoxxuti bħala kompetenti biex jadottaw standards armonizzati skond il-linji ta’ gwida ġenerali għal kooperazzjoni bejn il-Kummissjoni u dawn iż-żewġ korpi iffirmati nhar it-13 ta’ Novembru 1984; billi, fi ħdan it-tifsira ta’ din id-Direttiva, standard armonizzat huwa speċifikazzjoni teknika (standard Ewropew jew dokument ta’ armonizzazzjoni) adottat mis-Cenelec, fuq il-bażi ta’ remissjoni (mandat) mill-Kummissjoni skond id-Direttiva tal-Kunsill 83/189/KEE tat-28 ta’ Marzu 1983 li tistabbilixxi proċedura għall-forniment ta’ informazzjoni fil-qasam ta’ standards u regolamenti tekniċi [2], kif l-aħħar emendata bid-Deċiżjoni tal-Kummissjoni 96/139/KE [3], u fuq il-bażi ta’ dawn il-linji ta’ gwida ġenerali; Billi l-miżuri stabbiliti f’din id-Direttiva huma bi qbil ma’ l-opinjoni tal-kumitat stabbilit skond l-Artikolu 10 tad-Direttiva 92/75/KEE, ADOTTAT DIN ID-DIRETTIVA: Artikolu 1 1. Din id-Direttiva għandha tapplika għal lampi ta’ l-elettriku tad-dar li jieħdu l-kurrent direttament mill-mains (filament u lampi fluworexxenti kompatti integrali), u għal lampi fluworexxenti tad-dar (inklużi lampi linejari, u lampi fluworexxenti kompatti mhux integrali), ukoll meta jkunu innegozjati mhux għall-użu tad-dar. Fejn apparat jista’ jiżżarma mill-utenti finali, għall-għanijiet ta’ din id-Direttiva ‘lampa’ għandha tfisser il-parti(ijiet) li tagħti (jagħtu) d-dawl. 2. Il-lampi li ġejjin għandhom jiġu esklużi mill-għan ta’ din id-Direttiva: (a) dawk bi fluss luminuż ta’ aktar minn 6500lumens; (b) dawk b’qawwa ta’ dħul ta’ inqas minn 4 watts; (ċ) lampi rifletturi; (d) dawk innegozjati jew ikkummerċjalizzati primarjament għall-użu ma’ sorsi oħra ta’ l-enerġija, bħall-batteriji; (e) dawk mhux innegozjati jew ikkummerċjalizzati primarjament għall-produzzjoni ta’ dawl fil-medda viżibbli (400 sa 800 nm); (f) dawk innegozjati jew ikkummerċjalizzati bħala parti minn xi prodott, li l-użu primarju tiegħu mhuwiex ta’ illuminazzjoni. Iżda, meta l-lampa titqiegħed għall-bejgħ, kiri jew xiri bin-nifs jew esposta separatament, per eżempju bħala spare part, din għandha tkun inkluża. 3. Għal lampi msemmija fil-paragrafu 2, jistgħu jiġu pprovduti tikketti u fiches skond din id-Direttiva, sakemm ikunu applikabbli standards ta’ kejl armonizzati għal lampi bħal dawn u jiġu ppubblikati skond il-paragrafu 4. 4. L-informazzjoni meħtieġa minn din id-Direttiva għandha tingħata skond l-istandards armonizzati, li n-numri ta’ referenza tagħha ġew ippubblikati fil-Ġurnal Uffiċjali tal-Komunitajiet Ewropej u li għaliha l-Istati Membri ippubblikaw in-numri ta’ referenza ta’ l-istandards nazzjonali li jittrasponu dawk l-istandards armonizzati. 5. L-istandards armonizzati msemmija fil-paragrafu 4 għandhom jiġu stabbiliti taħt mandat mill-Kummissjoni skond id-Direttiva 83/189/KEE. 6. F’din id-Direttiva, għajr fejn il-kuntest jitlob mod ieħor, l-espressjonijiet użati għandhom ikollhom l-istess tifsira bħal fid-Direttiva 92/75/KEE. Artikolu 2 1. Id-dokumentazzjoni teknika msemmija fl-Artikolu 2(3) tad-Direttiva 92/75/KEE għandha tinkludi: (a) l-isem, l-marka tan-negozju u l-indirizz tal-fornitur; (b) deskrizzjoni ġenerali tal-lampa, biżżejjed biex tiġi identifikata b’mod uniku; (ċ) informazzjoni, inklużi disinni kif huwa rilevanti, dwar il-karatteristiċi prinċipali tad-disinn tal-mudell u b’mod partikolari dawk li jaffettwaw sewwa l-konsum ta’ enerġija tagħhom; (d) rapporti ta’ testijiet ta’ kejl rilevanti mwettqa fuq il-mudell taħt proċeduri ta’ testijiet ta’ l-istandards armonizzati msemmija fl-Artikolu 1(4); (e) istruzzjonijiet ta’ tħaddim, jekk ikun hemm. 2. It-tikketta msemmija fl-Artikolu 2(1) tad-Direttiva 92/75/KEE għandha tkun kif speċifikat fl-Anness I ta’ din-Direttiva. It-tikketta għandha titqiegħed jew tiġi stampata fuq, jew imwaħħla man-naħa ta’ barra ta’ l-imballaġġ individwali tal-lampa. Xejn iżjed imqiegħed jew stampat fuq, jew imwaħħal ma’ l-imballaġġ individwali tal-lampa ma għandu jgħattiha jew inaqqas il-viżibilità tagħha. L-Anness I jispeċifika kif it-tiketta tista’ tiġi esposta fil-każ ta’ imballaġġ żgħir ħafna. 3. Il-fiche msemmija fl-Artikolu 2(1) tad-Direttiva 92/75/KEE għandha tkun kif speċifikat fl-Anness II għal din id-Direttiva. 4. Fiċ-ċirkustanzi msemmija fl-Artikolu 5 tad-Direttiva 92/75/KEE, u fejn it-tqegħid għall-bejgħ, kiri jew xiri bin-nifs huwa pprovdut permezz ta’ komunikazzjoni stampata, bħal xi katalogu, din il-komunikazzjoni stampata għandha tinkludi l-informazzjoni speċifikata fl-Anness III għal din id-Direttiva. 5. Il-klassi ta’ effiċjenza ta’ enerġija tal-lampa, kif speċifikat fuq it-tikketta u l-fiche, għandha tiġi stabbilita skond l-Anness IV. Artikolu 3 L-Istati Membri għandhom jieħdu l-miżuri kollha meħtieġa biex jiżguraw li l-fornituri u l-aġenti kollha stabbiliti fit-territorju tagħhom jissodisfaw l-obbligi tagħhom skond din id-Direttiva. Artikolu 4 1. L-Istati Membri għandhom jadottaw u jippubblikaw il-liġijiet, ir-regolamenti u d-disposizzjonijiet amministrattivi meħtieġa biex jikkonformaw ma’ din id-Direttiva sal-15 ta’ Ottubru 1999. Għandhom jgħarrfu minnufih lill-Kummissjoni b’dan. Għandhom japplikaw dawk il-miżuri mill-1 ta’ Lulju 1999. Iżda, l-Istati Membri għandhom iħallu sal-31 ta’ Diċembru 2000: - it-tqegħid fis-suq, il-kummerċjalizzazzjoni u/jew il-wiri ta’ prodotti, u - it-tqassim ta’ brochures tal-prodott imsemmija fl-Artikolu 3(2) tad-Direttiva 92/75/KEE u komunikazzjonijiet stampati msemmija fl-Artikolu 2(4) ta’ din id-Direttiva, li ma jikkonformawx ma’ din id-Direttiva. Meta l-Istati Membri jadottaw id-disposizzjonijiet msemmija fl-ewwel subparagrafu, għandu jkun fihom riferenza għal din id-Direttiva, jew għandhom ikunu akkumpanjati b’din ir-riferenza fil-waqt tal-pubblikazzjoni uffiċjali tagħhom. Il-proċedura għal din ir-riferenza għandha tiġi adottata mill-Istati Membri. 2. L-Istati Membri għandhom jikkomunikaw lill-Kummissjoni t-test tad-disposizzjonijiet fil-liġijiet nazzjonali li huma jadottaw fil-qasam irregolat minn din id-Direttiva. Artikolu 5 Din id-Direttiva għandha tidħol fis-seħħ fl-20 jum ta’ wara l-pubblikazzjoni tagħha fil-Ġurnal Uffiċjali tal-Komunitajiet Ewropej. Artikolu 6 Din id-Direttiva hija indirizzata lill-Istati Membri. Magħmula fi Brussel, fis-27 ta’ Jannar 1998. Għall-Kummissjoni Christos papoutsis Membru tal-Kummissjoni [1] ĠU L 297, tat-13.10.1992, p. 16. [2] ĠU L 109, tas-26.4.1983, p. 8. [3] ĠU L 32, ta’ l-10.2.1996, p. 31. -------------------------------------------------- ANNESS I TIKKETTA Disinn tat-tikketta 1. It-tikketta għandha tintgħażel minn fost dawn l-illustrazzjonijiet li ġejjin. Fejn it-tikketta ma tiġix stampata fuq l-imballaġġ iżda tikketta separata titqiegħed fuq, jew titwaħħal ma’ l-imballaġġ, għandha tintuża l-verżjoni tal-kulur. Jekk tintuża l-verżjoni ‘iswed fuq abjad’ tat-tikketta, l-istampa u l-isfond jistgħu jkunu f’kull kulur li jippreserva l-leġibilità tat-tikketta. +++++ TIFF +++++ 2. In-noti li ġejjin jiddefinixxu l-informazzjoni li għandha tiġi nkluża: Nota I. Il-klassi ta’ effiċjenza ta’ l-enerġija tal-lampa, stabbilita skond l-Anness IV. Din l-ittra ta’ indikazzjoni għandha titqiegħed fl-istess livell tal-vleġġa rilevanti. II. Il-fluss luminuż tal-lampa f’lumens, imkejjel skond il-proċeduri tat-test ta’ l-istandards armonizzati msemmija fl-Artikolu 1(4). III. Il-qawwa tad-dħul (wattage) tal-lampa, imkejjla skond il-proċeduri tat-test ta’ l-istandards armonizzati msemmija fl-Artikolu 1(4). IV. Il-ħajja medja kkalkolata tal-lampa f’numru ta’ sigħat, imkejjla skond il-proċeduri tat-test ta’ l-istandards armonizzati msemmija fl-Artikolu 1(4). Fejn ebda informazzjoni oħra dwar il-ħajja tal-lampa ma tkun inkluża fl-ippakkjar, din tista’ titħalla barra. 3. Fejn l-informazzjoni speċifikata fi II, III u, fejn huwa applikabbli, IV ta’ punti 2 hija inkluża x’imkien ieħor fl-imballaġġ tal-lampa, din tista’ titħalla barra mit-tikketta, kif ukoll il-kaxxa li tkun qegħda fiha. It-tikketta għandha mbagħad tintagħżel minn dawn l-illustrazzjonijiet: +++++ TIFF +++++ Stampar 4. Dan li ġej jiddefinixxi ċerti aspetti tat-tikketta: +++++ TIFF +++++ It-tikketta għandha tinżamm f’bordura vojta ta’ mill-inqas 5 mm, kif muri. Fejn ma hemmx ġenb kbir biżżejjed fl-imballaġġ fejn toqgħod it-tikketta u din il-bordura vojta, jew fejn din tgħatti aktar minn 50 % tal-wiċċ tal-ġenb il-kbir, it-tikketta u l-bordura jistgħu jitnaqqsu iżda mhux b’aktar milli jeħtieġ biex jiġu sodisfatti dawn iż-żewġ kundizzjonijiet. Iżda f’ebda każ ma tista’ t-tikketta titnaqqas għal iżjed minn 40 % (bħala tul) mid-daqs standard tagħha. Fejn l-imballaġġ huwa żgħir wisq biex jieħu tikketta hekk imċekkna, it-tikketta għandha titwaħħal mal-lampa jew ma’ l-imballaġġ. Iżda, fejn tabella ta’ daqs sħiħ hija esposta flimkien mal-lampa (per eżempju mwaħħla ma’ l-ixkaffa li fuqa hija esposta l-lampa) allura t-tiketta tista’ titħalla barra. Kuluri wżati Verżjoni ta’ kulur: CMYB - cyan, maġenta, isfar, iswed. Ex. 07X0: 0 % cyan, 70 % maġenta, 100 % isfar, 0 % iswed. Vleġeġ A : X0X0 B : 70X0 Ċ : 30X0 D : 00X0 E : 03X0 F : 07X0 G : 0XX0 Kulur tal-profil X070 It-test kollu huwa bl-iswed. L-isfond huwa abjad. -------------------------------------------------- ANNESS II Il-fiche Il-fiche għandu jkollha l-informazzjoni speċifikata fuq it-tikketta [1]. [1] Fejn ma jkunux ipprovduti brochures tal-prodott, it-tikketta pprovduta mal-prodott tista’ titqies ukoll bħala l-fiche. -------------------------------------------------- ANNESS III MAIL ORDER U BEJGĦ IEĦOR MILL-BOGĦOD. Katalgi għall-bejgħ bil-korrispondenza u komunikazzjonijiet stampati oħra msemmija fl-Artikolu 2(4) għandu jkun fihom jew kopja tat-tikketta, jew l-informazzjoni li ġejja, mogħtija fl-ordni speċifikata: 1. | Klassi ta’ effiċjenza ta’ enerġija | (l-Anness I, Nota I) | Imfissra bħala ‘Klassi ta’ effiċjenza ta’ enerġija… fuq skala ta’ A (aktar effiċjenti) sa G (inqas effiċjenti)’. Fejn din l-informazzjoni hija pprovduta f’tabella din tista’ titfisser b’mezzi oħra sakemm ikun ċar li l-iskala hija minn A (aktar effiċjenti) sa G (inqas effiċjenti). | 2. | Fluss luminuż tal-lampa | (l-Anness I, Nota II) | 3. | Qawwa tad-dħul | (l-Anness I, Nota III) | 4. | Ħajja medja kkalkolata tal-lampa | (l-Anness I, Nota IV) | (Fejn ma tiġi mogħtija ebda informazzjoni oħra dwar il-ħajja tal-lampa fil-katalogu, din tista’ titħalla barra). | -------------------------------------------------- ANNESS IV Il-klassi ta’ effiċjenza ta’ enerġija ta’ lampa għandha tiġi determinata kif ġej: Il-lampi għandhom jiġu kklassifikati fi klassi A jekk ikunu: - Lampi fluworexxenti mingħajr l-integral ballast (dawk li jeħtieġu ballast u/jew apparat ieħor ta’ kontroll biex tqabbadhom mal-mains) W ≤ 0,15 + 0,0097 Φ - Lampi oħra W ≤ 0,24 + 0,0103 Φ Fejn Φ huwa l-output ta’ lumen tal-lampa fejn W hija l-qawwa tad-dhul fil-lampa f’watts Jekk lampa ma tkunx ikklassifikata fi klassi A, il-wattage ta’ referenza WR għandu jiġi kkalkulat kif ġej: WR ≤ 0,88 2Φ + 0,0049 Φ | meta Φ > 34 lumen | 0,2 Φ, | meta Φ ≤ 34 lumen | fejn Φ huwa l-output f’lumen tal-lampa Indiċi ta’ effiċjenza ta’ l-enerġija EI huwa mbagħad stabbilit bħala E = W fejn W hija l-qawwa tad-dħul fil-lampa f’watts Il-klassijiet ta’ effiċjenza ta’ l-enerġija huma mbagħad stabbiliti skond it-tabella li ġejja: Klassi ta’ l-effiċjenza ta’ l-enerġija | Indiċi ta’ l-efficjenza ta’ l-enerġija E1 | B | EI ≤ 60 % | Ċ | 60 % ≤ EI < 80 % | D | 80 % ≤ EI < 95 % | E | 95 % ≤ EI < 110 % | F | 110 % ≤ EI < 130 % | G | EI ≥ 130 % | --------------------------------------------------